Ministarstvo vanjskih i europskih poslova odnosno Komisija za provedbu postupka prijma vježbenika u državnu službu na temelju Javnog natječaja za prijam vježbenika u državnu službu na neodređeno vrijeme, koji je objavljen dana 4. svibnja 2022. godine u Narodnim novinama broj 52/2022 te na web stranicama Ministarstva vanjskih i europskih poslova i Ministarstva pravosuđa i uprave

**poziva kandidate koji su podnijeli pravodobne i potpune prijave te ispunjavaju formalne uvjete iz Javnog natječaja na provedbu provjere znanja i sposobnosti**

**pisanim testom.**

**Testiranje će se održati na Ekonomskom fakultetu u Zagrebu, Trg J. F. Kennedyja 6, dana 24. lipnja 2022. u 9 sati u dvorani 7.**

Kako bi pravovremeno mogli pristupiti testiranju molimo da **na Ekonomski fakultet dođete u 8.30** **sati** s osobnom iskaznicom ili drugom identifikacijskom ispravom radi utvrđivanja identiteta.

Kandidati koji budu kasnili neće moći pristupiti testiranju.

Nakon utvrđivanja identiteta, pri ulasku u dvoranu isključene mobitele potrebno je odložiti na za to određeno mjesto.

Za vrijeme testiranja nije dopušteno:

* koristiti se bilješkama,
* koristiti mobitel ili druga komunikacijska sredstva,
* napuštati prostoriju,
* razgovarati s drugim kandidatima ili remetiti koncentraciju kandidata na drugi način.

U slučaju kršenja kućnog reda i nepridržavanja uputa službenih osoba kandidati će biti upozoreni na primjeren način, a ako se i dalje nastave neprimjereno ponašati bit će udaljeni s testiranja, te će se smatrati da su odustali od daljnjeg postupka testiranja.

Na test koji će kandidati dobiti u kuverti, kao i na kuvertu, **potrebno je upisati OIB**, a ispunjeni test vratiti u zatvorenoj kuverti osobi zaduženoj za provedbu testiranja.

**Napominjemo da se precrtani ili ispravljeni odgovori neće uvažiti.**

U sljedeću fazu testiranja upućuju se kandidati koji su ostvarili najbolje rezultate u prethodnoj prema rang listi.

O rezultatima testiranja kandidati će biti obaviješteni putem e-pošte.

 ***Komisija za provedbu postupka prijma vježbenika u državnu službu***